Նա ասաց, որ Ժիրայր Սեֆիլյանի հետ հաճախ չի շփվել, հեռախոսով չեն խոսել, կապը պահել են «Ֆեյսբուք» սոցիալական ցանցի միջոցով։ Ըստ ամբաստանյալի՝ Սեֆիլյանի հանձարարականով ինքը զենք է ստացել գործով մեկ այլ մեղադրյալ Հրայր Թոփչյանից, որը պետք է օգտագործվեր իշխանափոխության նպատակով զինված հարձակումներ կատարելու համար։ Սեֆիլյանի պաշտպան Տիգրան Հայրապետյանը փորձեց ճշտել՝ արդյո՞ք այդքան մտերիմ են եղել ինքն ու Սեֆիլյանը, որ վերջինս զենք է վստահել իրեն։ «Ես ո՞նց պատասխանեմ, թե Սեֆիլյանն ինչու ինձ վստահեց»,- պատասխանեց Պետրոսյանը: